
EMINESCU  
                ( oda ) 
 
Ai apãrut din senin ca un meteor orbitor printre licurici 
Si printre câteva flãcãri curate, fierbinti 
ale geniului etniei noastre, 
printre poeti ce-au scris "o limbã ca un fagure de miere"; 
Ai rãmas de atunci deasupra tuturor 
un "fulger lung încremenit", 
luminând cerul furtunos al existentei valahe. 
Ai devenit mai apoi Luceafãr  
al suferintelor neamului nostru peren, 
strãlucind peste toate literele de aur 
si peste toatã istoria plaiurilor daco-romane, 
"de la Nistru pân' la Tisa..." 
Si, iatã, ai ajuns  
Univers al Poeziei eterne si vii! 
Orice-am cuvânta 
Si orice-am scrie, 
Orice-am cânta  
Si orice-am plânge, 
Prin Tine respirãm si visãm! 
Prin Tine plutim si trãim noi aici, 
toti Românii! 
 
De la Tine-am învãtat 
"a turna în formã nouã 
limba veche si-nteleaptã", 
Noi, mostenitorii de drept 
ai "cuvântului ce exprimã adevãrul", 
ai filelor de aur si cristal ce le-ai lãsat în urmã. 
Cu ele ne-ai îmbogãtit si sufletul, si tara, 
cãci suntem, prin Tine, mai bogati 
decât toti miliardarii pãmântului; 
mai mari, mai puternici si mai nemuritori ca oricând, 
numindu-ne de-a pururi, cu mândrie, 
nobilii Fii de Luceafãr 
de pe Piciorul de plai mioritic, 
Numindu-ne de-a pururi cu mândrie 
Fiii tãi de luminã, 
rãspânditi pe Gura cea Mare de Rai, 
întinsã din Carpati si pân' la Marea cea Mare, 
Pãrinte al nostru întru Nemurire, 
M i h a i  E m i n e s c u !  
  
 
